

 **Dato:** 25-09-2019

**Sagsnr:** 09.00.00-K08-32-19

**Miljøtilsyn d. 19. september 2019**

|  |  |
| --- | --- |
| **Virksomhed: Georg Jensen A/S** | **Tilsynsdato: 19. september 2019** |
| **Adresse: Søndre Fasanvej 7, 2000 Frederiksberg** | **Matr. nr.: 26eq** | **CVR-nr.: 26573645** |
| **Kontaktperson: Philip Mørch Lassen** | **P-nr.: 1003149830** |
| **Tlf.: 50 86 78 03** | **Journal nr.: 09.00.00-K08-32-19** |
| **Virksomhedstype** | **Virksomhed med forarbejdning af ædelmetaller** |
| **Formålet med tilsynet** | **Basis tilsyn** **Gennemgang af virksomhedens miljøforhold samt kontrol af vilkår i miljøgodkendelsen.** |
| **Tilsynet blev foretaget som:** | **Varslet tilsyn** |
| **Jordforurening** | **Der er ikke konstateret synlig jordforurening ved tilsynet.** |
| **Håndhævelsesskridt** | **Ingen** |
| **Konklusion på virksomhedens egenkontrol** | **Ingen bemærkninger** |

**Tilsynsrapport for tilsyn den 19. september 2019**

Miljøenheden foretog den 19. september 2019 et miljøtilsyn hos Georg Jensen, beliggende på adressen Søndre Fasanvej 7, 2000 Frederiksberg. Ved tilsynet var virksomheden repræsenteret af Philip Mørch Lassen.

Formålet med miljøtilsynet var at forebygge forurening og kontrollere, at virksomheden overholder gældende lovgivning, herunder vilkår i miljøgodkendelsen. Tilsynet bestod af en administrativ gennemgang og en efterfølgende besigtigelse af virksomheden.

***Ved gennemgangen og besigtigelsen blev følgende noteret:***

* Der er ikke sket ændringer i indretningen eller driften af virksomheden i forhold til beskrivelsen ved sidste tilsyn i 2017.
* Alle vilkår i godkendelsen bliver overholdt.
* Spildevandet fra afsyring – og renseprocessen bliver opsamlet i beholdere og bliver bortskaffet som farligt affald.

**Bemærkninger vedr. tilsynet**

* Opbevaring af farligt affald på gangen ved toiletterne er uhensigtsmæssigt, da der færdes personale på gangen og der er risiko for at kemikalierne, ved uheld, kan løbe ud af bygningen og forurene jorden.

Virksomheden vil overveje en anden løsning for opbevaring og håndtering af det farlige affald. Forholdet skal bringes i orden senest 31. december 2019.

***Aktindsigt***

Jeg skal gøre opmærksom på jeres ret til aktindsigt i de miljøoplysninger Frederiksberg Kommune har registreret om jeres virksomhed, jf. Miljøoplysningsloven (lovbekendtgørelse nr. 980 af 16/08/2017).

***Brugerbetaling***

Dette tilsyn er omfattet af reglerne om brugerbetaling. Det betyder at virksomheden jf. bekendtgørelse nr.1475 af 12/12/2017, skal betale for det udførte tilsyn og sagsbehandling. Timetaksten er fastsat af Miljøstyrelsen og ligger for 2019 på 328,62 kr. pr. time, som vil blive opkrævet i november måned.

***Kommentarer eller spørgsmål***

Hvis du har spørgsmål eller kommentarer kan jeg kontaktes på tlf. 28 98 41 07 eller på e-mail ahho01@frederiksberg.dk.